钦定古今图书集成/理学汇编/文学典/第176卷 > 徐师曾文体明辩 > 《行状》
## 钦定古今图书集成/理学汇编/文学典/第176卷 > 徐师曾文体明辩 > 《行状》

按：刘勰云：“状者，貌也。体貌本原，取其事实。先贤表谥，
并有行状，状之大者也。”汉《丞相仓曹传》胡干始作《杨
原伯行状》，后世因之。盖具死者世系、名字、爵里、行治、
寿年之详，或牒考功、太常使议谥，或牒史馆请编录，
或上作者乞墓志、碑表之类皆用之。而其文多出于
门生、故吏、亲旧之手，以谓非此辈不能知也。其逸事
状，则但录其逸者，其所已载，不必详焉，乃状之变体
也。